钦定古今图书集成/方舆汇编/边裔典/第114卷 > 又
## 钦定古今图书集成/方舆汇编/边裔典/第114卷 > 又

河套，周回三面，阻黄河，土肥饶，可耕桑。切近陕西榆
林堡，东至山西偏头关，西至宁夏镇，东西几二千里，
南至边墙，北至边河。远者八九百里，近者二三百里，
即周之朔方，秦之所取匈奴河南地，汉之定襄郡，赫
连勃勃、赵元昊之所据以为国者也。唐三受降城在
河套北黄河之外。元东胜州在受降城之东。国初，虏
遁河外，居漠北，延绥无事。正统以后，侵失其险，虏始
渡河犯边。镇守都督王祯始筑榆林城，创缘边一带
营堡墩台，累增至二十四所，岁调延绥、延德、庆阳三
卫官军分戍，而河南、陕西客兵助之，列营积粮，以遏
寇路。景泰初，虏犯延庆，不敢深入。天顺初，阿罗出掠
我边人以为向导，因知河套所在，不“时出没”、遂为边
境剥肤之害矣。